I le tele o tausaga talu ona mavae le taua i le 1948, sa toʻafilemu le tuaoi o Isaraelu ma Lepanona pe a faatusatusa atu i tuaoi o isi atunuu tuaoi. Ae o le maliega i Cairo i le 1969 na tuu atu ai i le PLO le saʻolotoga e osofaʻia ai Isaraelu mai i Saute o Lepanona. O le eria na pulea e le PLO tutoatasi mai le Malo o Lepanona ma na lauiloa o le "Fatahland".
(O Fatah o le vaega aupito i toʻatele i le PLO). Sa faaauau pea ona osofaʻia e fitafita mai Palesitina le itu i mātū o Isaraelu, aemaise lava le aai o Kiryat Shmona, o se nofoaga malolosi lea sa nonofo ai tagata Iutaia na sosola ese mai le lalolagi Arapi. O le leai o se pule i vaega o Palesitina, o se vala tāua lea i le māfua ai o le taua i totonu o Lepanona.